Tájékoztató a képesítő vizsgára történő jelentkezéshez és a képesítő vizsgáról

A tájékoztató a **Kisalföldi Független Vizsgaközpont** által szervezett vizsgákra terjed ki.

Vizsgaközpontunk a **NAH által NAH-12-0060/2022** számon akkreditált vizsgaközpont.

Tájékoztatjuk, hogy a vizsgára jelentkezéssel vagy szerződéskötéssel, hozzájárul az adatai jogszabályon alapuló adatkezeléséhez. A Vizsgaközpontunknál érvényben lévő Adatkezelési tájékoztató és az Adatvédelmi szabályzat honlapunkon megtekinthető.

Vizsgaközpontunk, a tanúsítás érvényességi körét lefedő KEOR számok alá tartozó szakképesítésekben szervez vizsgákat. **Melyek ezek a szakképesítések**? Kérem, az 1. számú mellékletből válassza ki az Önt érdeklő Képzési területet, majd kattintson a <https://ikk.hu/files/tanusitasi_rendszerkovetelmenyek.pdf> linkre! A felugró oldalon válassza ki az Önnek tetsző képzési területet és kattintson rá! A megjelenő táblázat második sora (A vizsgáztatás érvényességi köre) mindig naprakészen tartalmazza az adott KEOR alá tartozó szakmákat, szakképesítéseket.

**Vizsgaközpontunkban elérhető képesítő vizsgák listája e tájékoztató végén található, a 2. számú mellékletben.**

Az Ön által kiválasztott szakképesítésről, naprakész információkat a <https://ikk.hu/p/szakkepesites> link alatt lehet elolvasni. Tájékozódni lehet például a képesítő vizsgára bocsátás feltételeiről, a képesítő vizsga vizsgatevékenységeiről. A linkre kattintás után megnyíló oldalon kiválasztható a keresett szakképesítés és megtekinthető annak programkövetelménye (PK)!

Amennyiben kérdésére az alábbikét táblázatban nem talál választ, kérjük írja azt meg (telefonos elérhetőséggel) az info@kisalfoldivizsgakozpont.hu e-mail címre és hamarosan válaszolni fogunk.

Tájékoztató a képesítő vizsgára történő jelentkezéshez

|  |  |
| --- | --- |
|  | **Képesítő vizsga** |
| **Mikor** lehet vizsgát tenni? | A vizsga helyszíne, időpontja Kisalföldi Független Vizsgaközpont honlapján (<https://kisalfoldivizsgakozpont.hu/>), és a <https://vizsgakozpont.ekreta.hu/> felületen (vizsgaszoftver) megtalálható. |
| **Mikor** lehet vizsgára jelentkezni? | A képesítő vizsgára való jelentkezés határidejét a Vizsgaközpont határozza meg, melyet saját honlapján **(**<https://kisalfoldivizsgakozpont.hu/>), illetve az Elektronikus vizsgarendszerben (<https://vizsgakozpont.ekreta.hu/>) tesz közzé. |
| **Hogyan** lehet vizsgára jelentkezni? | A KRÉTA Elektronikus Vizsgaügyviteli Információs Rendszerben lehet elektronikusan jelentkezni, (<https://vizsgakozpont.e-kreta.hu>) személyesen vagy meghatalmazott útján.Keresni a jelentkezési felületen - a meghirdetett vizsga között - regisztráció nélkül is lehet. Vizsgákra jelentkezni - a meghirdetett vizsgák valamelyikére - csak **regisztrációt** követően lehet.A jelentkezési lap **érvénytelen**, ha: • hiányosan vagy rosszul kitöltött, • nincs aláírva vagy a jelentkezőt nem lehet beazonosítani, vagy • határidőn túl érkezett meg. Kérjük, hogy a jelentkezési lapot végig – nyilatkozatokat is - olvassa el, mielőtt aláírná!Kérjük, hogy a jelentkezési lap beadását követően naponta ellenőrizze beérkező elektronikus leveleit!A Vizsgaközpont honlapján közzétett (<https://kisalfoldivizsgakozpont.hu/>), vizsgázó által aláírt **Jelentkezési lapot**, fel kell tölteni az Elektronikus vizsgarendszerbe (<https://vizsgakozpont.ekreta.hu/>) a **jelentkezési határidőig**. Az aláírt jelentkezési lapot, valamint meghatalmazott esetén a meghatalmazást, **postai úton** is meg kell küldeni a Vizsgaközpont részére, melynek beérkezési ideje a **jelentkezési határidő lejárta.** (Kérem, vegyék figyelembe, hogy a jelentkezési határidő vége felé feladott postai küldemény nem biztos, hogy a jelentkezési határidő utolsó napjára beérkezik a Vizsgaközpontba, ezért célszerű azt személyesen bevinni.)Elutasításra kerül a jelentkezés, ha a **vizsgadíj** határidőre nem kerül befizetésre. |
| **Mi szükséges** a vizsgára **jelentkezéshez?** | Vizsgára csak az a jelentkező bocsátható, aki a vizsgára jelentkezés, illetve a Programkövetelményben található vizsgára bocsátáshoz szükséges **előfeltételeket teljesítette**. A vizsgára való jelentkezéssel egyidejűleg, elektronikusan az **Elektronikus vizsgarendszerben** (<https://vizsgakozpont.e-kreta.hu/>) kell benyújtani – rendelkezésre állás esetén - a Programkövtelményben rögzített, a képzés követelményeinek teljesítéséről a képző intézmény által kiállított **tanúsítványt**, illetve **minden egyéb,** az érintett vizsgához tartozó Programkövetelményben, a vizsgára bocsátás előfeltételeinek teljesülését igazoló dokumentumot. Amennyiben a vizsgára való jelentkezéskor nem állnak rendelkezésre a vizsgára bocsátás feltételeit igazoló dokumentumok, illetve a Programkövetelmény vagy egyéb jogszabály más határidőt nem rögzít, **legkésőbb a vizsga előtti 5. napig** kell az(oka)t feltölteni az Elektronikus vizsgarendszerbe (<https://vizsgakozpont.e-kreta.hu/>), és megküldeni a Vizsgaközpontnak, a Programövetelményben vagy egyéb jogszabályban meghatározott módon.A **vizsgadíj** befizetése. |
| Honnan tudni, hogy **elfogadták** a vizsgára jelentkezést? | **A jelentkezési felület kitöltése önmagában még nem jelent sikeres vizsgajelentkezést.** Ebben az esetben csupán a jelentkezési adatok beküldésének tényét igazolja vissza a rendszer. A jelentkező által megadott adatokat, a jelentkezés során feltöltött (a programkövetelményekben található vizsgára bocsátáshoz szükséges előfeltételeket teljesítette) a vizsgára bocsátás feltételeinek meglétét igazoló minden dokumentumot (azok **posta**i úton történő beérkezését is), valamint a vizsgadíj befizetését a Vizsgaközpont munkatársai ellenőrzik. A vizsgadíj a jelentkezési felületen található, melyet magánszemély vagy a jelentkező által megjelölt jogi személy fizethet be. A vizsgadíj összegéről, a fizetés módjáról és határidejéről a jelentkezés során kap tájékoztatást.A vizsgára való jelentkezési folyamat az ellenőrzés megtörténte után zárul, és **ha a Vizsgaközpont az Elektronikus vizsgarendszerben visszaigazolja a jelentkezés elfogását, akkor lesz érvényes a jelentkezés.****Amennyiben** a jelentkezéskor, vagy a Vizsgaközpont tájékoztatásának megfelelő **határidőig**, illetve a Programkövetelményben vagy más jogszabályban megadott határidőig **nem igazolja, hogy megfelel** a **vizsgára bocsátás** Programkövetelményben meghatározott **feltételeinek**, úgy a **jelentkezését a Vizsgaközpont** **törli**, melyről a jelentkező írásbeli tájékoztatást kap. |
| Hogyan lehet **felmentési kérelmet b**eadni? | Alapszabályként a vizsga vizsgatevékenységei alól nem adható felmentés. Képesítő vizsga esetén vizsgatevékenység alóli felmentés a **Programkövetelményben** rögzített esetekben az ott meghatározott feltételek teljesülése esetén adható.A vizsgára való jelentkezéssel egyidejűleg a vizsgázónak írásban kell benyújtania a Vizsgaközpontnak a képesítő vizsgához kapcsolódó felmentési kérelmét, és – rendelkezésre állás esetén – a kérelmek alapjául szolgáló dokumentumokat. A felmentési kérelem nyomtatványt innen tudja letölteni: <https://kisalfoldivizsgakozpont.hu/> A jelentkezési felületen keresztül lehet felmentésre irányuló kérelmet feltölteni.Legkésőbb a jelentkezési határidő lejárta után 10 nappal, a kérelmező írásbeli elektronikus tájékoztatást kap a felmentési kérelem elbírálásáról, illetve felszólítást kap a hiányzó dokumentumok pótlására.Hiánypótlás elmaradása, vagy nem megfelelő igazoló dokumentumok esetén a kérelmet a vizsgaközpont elutasítja. A döntésről szóló határozatot a vizsgaközpont vezetője hozza meg.  |
|  | A Szkr. 297. § (1), (2), (3) bekezdésére és (3) bekezdés b), c) pontjára **figyelemmel** a vizsgaközpont* 1. az interaktív, írásbeli vizsgatevékenységen lehetővé teszi a tanulmányok során alkalmazott segédeszköz használatát vagy segédszemély igénybevételét.
* A vizsgaközpont a halláskárosodott vizsgázó kérelmére a vizsgatevékenység szóban történő részének idejére - ha az indokolt - jelnyelvi tolmácsot biztosít.

2. indokolt esetben engedélyezi, a vizsgázó igazolt kérelme alapján* 1. a vizsgázó mentesítését a vizsgatevékenység **idegen nyelvi része vagy annak egy típusa**, szintje alól, **ha** a vizsgázót a szakmai oktatás, szakképzés során is mentesítették az idegen nyelv értékelése és minősítése alól,
	2. az interaktív, írásbeli vizsgatevékenység **szóban** történő vizsgatevékenységgel vagy a vizsgatevékenység szóban történő részének **interaktív, írásbeli** vizsgatevékenységgel történő **kiváltását,**
	3. az adott vizsgatevékenység az arra meghatározott időnél **hosszabb idő** alatt történő teljesítését azzal, hogy a projektfeladat esetén a hosszabbítás nem haladhatja meg a projektfeladatra előírt időtartam harminc százalékát kivéve, ha a Programkövtelmények másként rendelkeznek.
 |
| Különleges igények, egyedi, rendkívüli szükségletek figyelembe vétele:A Kisalföldi Független Vizsgaközpont a jelentkezési lapon tájékoztatja a jelentkezőt, hogy az időben, előre jelzett különleges igényeinek, egyedi rendkívüli szükségleteinek figyelembevételére az Szkr.-re tekintettel van lehetőség: |
| Hogyan lehet **vizsgarész beszámítására kérelmet** beadni? | A Vizsgaközpont a jelentkezési lapon tájékoztatja a jelentkezőt, hogy az időben, előre jelzett különleges igényeinek, egyedi rendkívüli szükségleteinek figyelembevételére a Szakképzési törvény végrehajtási rendeletére való tekintettel van lehetőség.A jelentkezési felületen keresztül lehet felmentésre irányuló kérelmet feltölteni.Másik Vizsgaközpontból hozott vizsgarész eredményének beszámítására vonatkozó kérelmet elektronikusan, a vizsgára való jelentkezéssel egyidejűleg a vizsgázónak az Elektronikus vizsgarendszeren keresztül (<https://vizsgakozpont.e-kreta.hu/>), a Vizsgaközpont honlapján közzétett (<https://kisalfoldivizsgakozpont.hu/>) Felmentési kérelem nyomtatványon kell benyújtania a képesítő vizsgához kapcsolódó felmentési kérelmeket és – rendelkezésre állás esetén – a kérelmek alapjául szolgáló dokumentumokat a Vizsgaközponthoz. Ezt követően a kérelme(ke)t **posta**i úton is el kell juttatni a Vizsgaközpontba a jelentkezési lappal egyidejűleg.A vizsgaközpont vezetője a törzslapkivonat ellenőrzése után, a vizsgarész beszámíthatóságának kivizsgálását követően dönt és a jelentkezőt írásban elektronikusan, a jelentkezési határidő lejárta után legfeljebb 10 nappal tájékoztatja. |
| Hogyan lehet **méltányossági kérelmet** beadni? | Méltányossági kérelem elektronikusan – lehetőség szerint – a jelentkezéssel egyidejűleg adható be, az Elektronikus vizsgarendszeren keresztül (<https://vizsgakozpont.e-kreta.hu/>), a Vizsgaközpont honlapján közzétett (<https://kisalfoldivizsgakozpont.hu/>) Méltányossági kérelem nyomtatványon a Vizsgaközpontnak. Ezt követően a kérelme(ke)t **posta**i úton is el kell juttatni a Vizsgaközpontba a jelentkezési lappal egyidejűleg. Méltányossági kérelem nyújtható be pl. az adott vizsganap időbeosztásával kapcsolatban indokolt esetben pl. távolról érkező jelentkező, kisgyermek gondozása, egészségügyi problémák miatt. A méltányossági kérelmet a vizsgaközpont vezető bírálja el. A döntésről a jelentkezőt írásban a megadott elérhetőségek egyikén 15 napon belül tájékoztatja. A vizsga megkezdése előtt 15 napon belül érkezett méltányossági kérelem esetén, a vizsgaközpont vezető az elbírálást lehetőség szerint a legrövidebb időn belül teszi meg. Kérelmező tájékoztatása a döntést követően megtörténik, legkésőbb a vizsgát megelőző napig (beérkezés függvényében). A vizsgát megelőző munkanapon, illetve a vizsga napján beadott méltányossági kérelmet a Vizsgaközpontnak nem áll módjában befogadni. Rendkívüli élethelyzetből adódóan a vizsga megkezdése előtt bejelentett méltányossági kérelem esetén a Vizsgaközpont helyszínen jelenlévő képviselője jogosult a méltányossági kérelmet fogadni, arról a vizsgaközpont vezetővel egyeztetni, majd a döntést a kérelmező és a vizsgabizottság tudomására hozni. Az eseményt jegyzőkönyvben rögzíteni szükséges. Méltányossági kérelemre hozott döntéssel szemben nincs fellebbezési lehetőség. |

Tájékoztató a képesítő vizsgákról

|  |  |
| --- | --- |
| **Hol** lehet vizsgát tenni? | Az akkreditált vizsgaközpontok szervezésében kijelölt vizsgahelyszíneken, 3 tagú vizsgabizottság előtt. Az akkreditált vizsgaközpontok elérhetősége: <https://nah.gov.hu/hu/kategoriak/>  |
| Mely **vizsgatevékenységekből** áll a vizsga? | Írásbeli feladatból és/vagy projektfeladatból áll.**Írásbeli** vizsgán a feladatsort papíron kell megoldani. |
| Mit jelent a **projektfeladat**? | **A projektfeladat** a V**izsgaközpont** által – a **Programkövetelményre** tekintettel - a **vizsgázó gyakorlati felkészültségének átfogóbb felmérése céljából meghatározott vizsgatevékenység**, amelyet a  **vizsgára vagy a vizsgán kell elkészíteni** és **szóban** az adott szakképesítés folytatásához szükséges ismeretek ellenőrzésére is kiterjedően **megvédeni**. Projektfeladatként **gyakorlati vizsgamunka, vizsgaremek, vizsgamű vagy egyéb vizsgaprodukció** megvalósítása vagy **záródolgozat** vagy **portfólió** elkészítése határozható meg.A **legtöbb** **projektfeladat tartalmaz egy portfóliót** **és** a portfólió **prezentációját**. |
| Mit jelent a **portfólió**? | A vizsgaportfólió egy olyan dokumentumgyűjtemény, amivel a jelölt bemutatja, hogy milyen mértékben sajátította el a szakmai képzés követelményeit. A jelölt beválogatja a portfólióba azokat az általa készített dokumentumokat, melyek önálló munkájának eredményei. |
| Mit jelent a **prezentáció**? | A prezentáció, egy olyan, számítógépes háttérrel készített elektronikus bemutató, mely egy elektronikus kivetítő segítségével jeleníti meg a vizsgázó mondanivalóját.  |
| Mit kell **vinni** a vizsgára? | Azt az **érvényes, fényképes személyazonosító okmányt** kell magával vinni, amelynek adatait megadta a jelentkezési felületen, és az adott szakképesítés **programkövetelménye szerint meghatározott** egyéb érvényes dokumentumokat, eszközöket (például: jogosítvány, egészségügyi alkalmassági, iskolai végzettséget igazoló dokumentum, számológép,…) |
| Hogyan zajlik az **írásbeli** vizsga? | A vizsgázónak az írásbeli vizsga megkezdése előtt **személyazonosságát fényképes igazolvánnyal** igazolnia kell. A vizsgatevékenységet csak akkor lehet megkezdeni, ha az ahhoz szükséges feltételekről a vizsgabizottság meggyőződött.A vizsgateremben a vizsgázókon és a vizsgabizottsági tagon, a vizsga jegyzőjén és a felügyelőn kívül más személy nem tartózkodhat. A vizsgatevékenység megkezdése előtt a vizsgateremben a Vizsgaközpont által megbízott teremfelügyelő ülésrendet készít és tájékoztatást ad az írásbeli vizsgatevékenység szabályairól, a használható segédeszközökről, továbbá az elkövetett szabálytalanság következményeiről és gondoskodik a vizsga rendjének betartásáról. A felügyelő az egy teremben vizsgázók ülésrendjéről nyilvántartást készít, amelyet külön jegyzőkönyvben rögzít. Az írásbeli vizsgatevékenység feladatait a Vizsgaközpont által biztosított feladatlapon, szükség esetén pótlapon kell megoldani. |
| Vizsga közben **ki lehet-e menni** a teremből (műhelyből)? | Ha a vizsgázónak el kell hagynia a vizsgatermet, engedélyt kér a felügyelőtől. A vizsgázó távozásának és visszaérkezésének idejét be kell írni az ülésrendet tartalmazó jegyzőkönyvbe. Amennyiben a rendszer lehetővé teszi, úgy a távozás (feladatmegoldás felfüggesztése) ténye a rendszeren belül is rögzítésre kerül. A vizsgázók közül egyidejűleg csak egy ember mehet ki a teremből, ahol a folyosófelügyelő gondoskodik arról, hogy a vizsgázó senkivel ne kerülhessen kapcsolatba. |
| **Írásbeli** vizsgatevékenység **befejezése** után mi történik? | Ha a vizsgázó befejezte a vizsgafeladat kidolgozását, a felügyelő átveszi az elkészített írásbeli vizsgafeladatot és az ülésrendbe a vizsgázó neve mellé rögzíti a befejezés időpontját.  |
| Mi történik **szabálytalanság** esetén? | Ha a teremfelügyelő az írásbeli vizsgatevékenység során **szabálytalanságot észlel**, felfüggeszti a vizsgázó vizsgatevékenységét, az ülésrendben írásban rögzíti ennek tényét, továbbá a felfüggesztés pontos idejét, a szabálytalanság jellegét, és aláírás után engedélyezi a vizsgázónak a vizsgatevékenység folytatását. A szabálytalansággal kapcsolatban a vizsgatevékenységet, vizsgázókat meg nem zavarva, célszerűen a vizsgatevékenység befejeztével külön jegyzőkönyvet kell felvenni, amelynek tartalmaznia kell minden olyan adatot és eseményt, amely lehetővé teszi a szabálytalanság tényének és körülményének megállapítását, az érintett vizsgázó és felügyelő nyilatkozatát, továbbá azt, hogy a vizsgázót tájékoztatták a szabálytalanság elbírálásával kapcsolatos eljárásról és a szabálytalanság következményeiről. A jegyzőkönyvet a felügyelő, a vizsgázó és a vizsgafelügyelő írja alá. A vizsgázó észrevételét – kérelmére – a jegyzőkönyvben rögzíteni kell. A szabálytalansággal összefüggésben felvett jegyzőkönyvet csatolni kell a vizsgajegyzőkönyvhöz. A jegyzőkönyv felvételével a felügyelő eleget tesz hivatalos tájékoztatási kötelezettségének. A szabálytalanságot a vizsgaközpont a jegyzőkönyv ismeretében kivizsgálja és dönt a következményekről. |
| Hogyan zajlik a **projektfeladat** vizsgája? | A projektfeladat vizsgaidőpontját a Vizsgaközpont határozza meg vonatkozó Programkövetelmény figyelembevételével. A projektfeladatot a Vizsgaközpont által, a projektfeladathoz kapcsolódóan meghatározott segédanyagok használatával kell elvégezi, a Programkövetelményben meghatározott időtartam alatt. Nem számítható be a vizsgatevékenység végrehajtására rendelkezésre álló időtartamba a vizsgázónak fel nem róható okból kieső idő. Ha a projektfeladat végrehajtása során balesetveszély, egészségi ártalom, technológiai vagy más rendkívüli ok merül fel, azt a vizsgafelügyelő haladéktalanul jelzi a Vizsgaközpontnak, amely a szakmai vizsga során elkészítendő projektfeladatot megváltoztathatja. |
| Hogyan történik az értékelés a **vizsgán**? | A vizsgázó teljesítményét vizsgatevékenységenként a pontszámok százalékban és érdemjegyben történő kifejezésével kell értékelni. Az egyes vizsgafeladatok eredménye a Programkövetelményben rögzített értékelési súlyaránynak megfelelően számít bele a vizsga eredményébe.A vizsga eredményét a Vizsgaközpont a vizsgát követő 5 napon belül hirdeti ki. A Vizsgaközpont gondoskodik a vizsgázók tájékoztatásáról az eredmények elérhetőségének módjáról, illetve a bizonyítványok, oklevelek átvételének időpontjáról és helyszínéről, legkésőbb az utolsó vizsgatevékenység befejezésével egyidejűleg.Sikertelen a vizsga, ha bármelyik vizsgatevékenység eredménye elégtelen. **Sikertelen** vizsga esetén csak az elégtelenre értékelt vizsgatevékenységet kell megismételni, amennyiben a vonatkozó programkövetelmény másképpen nem rendelkezik.Az egyes vizsgafeladatok eredménye a programkövetelményben rögzített értékelési súlyaránynak megfelelően számít bele a vizsga eredményébe. |
| Mit lehet tenni, ha **a vizsgázó elkésik** a vizsgáról? | Ha a többi vizsgázó az írásbeli vizsgatevékenységet már elkezdte, úgy az elkéső vizsgázó a vizsgatevékenységet nem kezdheti meg, pótlóvizsgát tehet.Projektfeladat esetén a késve érkező vizsgázó, utolsó vizsgázóként és csak abban az esetben bocsájtható vizsgára, ha a vizsga 19 óráig befejezhető. Ellenkező esetben pótlóvizsgát tehet. Minden késéssel összefüggő esetet jegyzőkönyvben rögzíteni kell. |
| Mit lehet tenni, ha **nem sikerült** a vizsga? | Sikertelen vizsga után **javító** vizsgát lehet tenni a programkövetelmény megváltozásáig, de legalább a sikertelen vizsgát követő egy évig. Ehhez újból be kell jelentkezni képesítő vizsgára, melynek költségét a vizsgázó fizeti.Ha a Programkövetelmény másként nem rendelkezik, sikertelen vizsga esetén csak az elégtelenre értékelt vizsgatevékenységet kell megismételni.Ha a vizsgának volt sikeres része, az a javító vizsgán a **törzslapkivonat** alapján beszámításra kerül, ha a programkövetelmény azt lehetővé teszi. A törzslapkivonatot fel kell tölteni a jelentkezéskor a jelentkezési felületre, és ugyanitt azt is meg kell jelölni, hogy javító vizsgát kíván tenni. A törzslapkivonatot a vizsgát szervező intézménytől kell kérni.* **Javító** vizsgát kell tennie annak is, aki szakképesítést szeretne, de
* **-** a vizsgán igazolható ok nélkül nem jelent meg, vagy azt megszakította, vagy
* **-** szabálytalanság miatt a vizsgabizottság a vizsga folytatásától eltiltotta.

E két esetben a vizsgát teljes egészében meg kell ismételni. |
| Mit kell tenni, ha valaki **nem tud megjelenni** a vizsgán? | Ha a vizsgázó a vizsgán vagy a vizsga valamelyik napján, neki fel nem róható okból, igazolt módon nem tud megjelenni – betegség, vagy más indokolt és igazolható váratlan esemény (baleset, kötelező hivatali megjelenés stb.) miatt – egy alkalommal, egy későbbi időpontban, **pótló vizsgát** tehet, a meg sem kezdett, vagy megkezdett, de be nem fejezett vizsgatevékenységekből.A pótlóvizsga a Programkövetelmény megváltozásáig, de legalább a vizsgát követő 1 évig a képzés megkezdésekor hatályos Programkövetelmény szerint tehető le.Pótlóvizsgázni még ugyanabban a vizsgaidőszakban is lehet, ha a vizsga letételét gátló akadályok elhárultak és lebonyolításának feltételei adottak. A pótló vizsgát indokló hivatalos igazolást be kell mutatni a vizsgaszervező intézménynek legkésőbb a vizsga napján. Ezen igazolás elfogadásáról az adott képesítő vizsgát megszervező vizsgaközpont dönt, majd ezt követően tájékoztatja a jelentkezőt az új képesítő vizsga lehetőségéről és a jelentkezési feltételekről.Képesítő vizsgát a vizsgázó a jelentkezést megelőző 30 nappal érvényben lévő PK-k alapján kezdeményezhet. Az elvégzett képzés tanúsítványának birtokában a vizsgázó a vizsgára időkorlát nélkül jelentkezhet.A Vizsgaközpont vezetője, amennyiben a képzéskor érvényben lévő PK-k közötti eltérés meghaladja a 25%-ot, további vizsgafeladatokat írhat elő a PK-ban megfogalmazott vizsgafeladatok mellé. |
| Honnan lehet tudni, hogy **sikeres volt-e** a vizsga? | A vizsga sikerességéről az adott képesítő vizsgát megszervező vizsgaközpont ad értesítést. |
| Mely **közokirat** jár a sikeres vizsgáért? | A szakképesítés megszerzéséről kiállított képesítő bizonyítványt az kaphat, aki sikeres vizsgát tett.  |
| Hol lehet átvenni a **bizonyítványt/oklevelet**? | Az átvétel módjáról, helyéről és időpontjáról a vizsgát szervező vizsgaközpont küld értesítést. |
| Mit lehet tenni, ha **elveszett** (megsemmisült) a bizonyítvány/oklevél? | A vizsgát szervező vizsgaközpontnál lehet **kérelmet** benyújtani bizonyítvány **másodlat** iránt. A kérelem benyújtását követően elektronikus tájékoztatást kap az eljárás folyamatáról. A másodlat nem új bizonyítvány kiállítását, hanem az elvesztett bizonyítvány adatainak közokiratba foglalását jelenti. |

**1. számú melléklet: A Kisalföldi Független Vizsgaközpont által vállalt (és engedélyezett) KEOR kódok, képzési területek**

|  |  |
| --- | --- |
| **KEOR kód** | **Képzési terület megnevezése** |
| 0721 | Élelmiszergyártás |
| 1021 | Kommunális és közegészségügyi szolgáltatások |
| 0532 | Földtani tudományok |
| 0729 | Feldolgozóipar, m.n.s. |
| 0810 | Mezőgazdaság, tovább nem bontható |
| 0811 | Növénytermesztés és állattenyésztés |
| 0812 | Kertészet |
| 0819 | Mezőgazdaság m.n.s. |
| 0821 | Erdőgazdálkodás |
| 0831 | Halfeldolgozás |
| 0841 | Állatorvosi tudományok |

**2. számú melléklet: Az 1. számú táblázatban szereplő KEOR kódok, képzési területek alá tartozó, Vizsgaközpontunk által vállalt szakképesítések**

|  |  |  |  |  |
| --- | --- | --- | --- | --- |
|   | **Szakképesítés (53 db)** | **Ágazat** | **KEOR kód** | **Képzési terület megnevezése** |
| 1 | Bonbon- és cukorka készítő | Élelmiszeripar | 0721 | Élelmiszergyártás |
| 2 | Borász | Élelmiszeripar | 0721 | Élelmiszergyártás |
| 3 | Élelmiszeripari gépjavító | Élelmiszeripar | 0721 | Élelmiszergyártás |
| 4 | Élelmiszeripari gyártáselőkészítő | Élelmiszeripar | 0721 | Élelmiszergyártás |
| 5 | Élelmiszeripari laboráns | Élelmiszeripar | 0721 | Élelmiszergyártás |
| 6 | Halfeldolgozó | Élelmiszeripar | 0721 | Élelmiszergyártás |
| 7 | Kézműves élelmiszer készítő | Élelmiszeripar | 0721 | Élelmiszergyártás |
| 8 | Kézműves sörgyártó | Élelmiszeripar | 0721 | Élelmiszergyártás |
| 9 | Mézeskalács készítő | Élelmiszeripar | 0721 | Élelmiszergyártás |
| 10 | Molnár | Élelmiszeripar | 0721 | Élelmiszergyártás |
| 11 | Növényolajgyártó  | Élelmiszeripar | 0721 | Élelmiszergyártás |
| 12 | Pálinkakészítő | Élelmiszeripar | 0721 | Élelmiszergyártás |
| 13 | Speciális-mentes sütőipari termékkészítő | Élelmiszeripar | 0721 | Élelmiszergyártás |
| 14 | Sütő-és cukrászipari szakember | Élelmiszeripar | 0721 | Élelmiszergyártás |
| 15 | Száraztésztagyártó  | Élelmiszeripar | 0721 | Élelmiszergyártás |
| 16 | Szikvízgyártó | Élelmiszeripar | 0721 | Élelmiszergyártás |
| 17 | Tejipari szakmunkatárs | Élelmiszeripar | 0721 | Élelmiszergyártás |
| 18 | Vincellér | Élelmiszeripar | 0721 | Élelmiszergyártás |
| 19 | Egészségügyi kártevőirtó | Környezetvédelem és vízügy | 1021 | Kommunális és közegészségügyi szolgáltatások |
| 20 | Földügyi térinformatikus | Mezőgazdaság és erdészet | 0532 | Földtani tudományok |
| 21 | Keveréktakarmány-gyártó | Mezőgazdaság és erdészet | 0729 | Feldolgozóipar, m.n.s. |
| 22 | Biogazdálkodó  | Mezőgazdaság és erdészet | 0810 | Mezőgazdaság, tovább nem bontható |
| 23 | Állattartó-telepi gépek kezelője | Mezőgazdaság és erdészet | 0810 | Mezőgazdaság, tovább nem bontható |
| 24 | Digitális térképkezelő | Mezőgazdaság és erdészet | 0810 | Mezőgazdaság, tovább nem bontható |
| 25 | Ingatlan-nyilvántartási ügyintéző | Mezőgazdaság és erdészet | 0810 | Mezőgazdaság, tovább nem bontható |
| 26 | Mezőgazdasági erő- és munkagép-kezelő | Mezőgazdaság és erdészet | 0810 | Mezőgazdaság, tovább nem bontható |
| 27 | Mezőgazdasági rakodógép-kezelő | Mezőgazdaság és erdészet | 0810 | Mezőgazdaság, tovább nem bontható |
| 28 | Növényvédelmi drónpilóta | Mezőgazdaság és erdészet | 0810 | Mezőgazdaság, tovább nem bontható |
| 29 | Önjáró betakarítógép-kezelő | Mezőgazdaság és erdészet | 0810 | Mezőgazdaság, tovább nem bontható |
| 30 | Térinformatikai ügyintéző | Mezőgazdaság és erdészet | 0810 | Mezőgazdaság, tovább nem bontható |
| 31 | Belovagló | Mezőgazdaság és erdészet | 0811 | Növénytermesztés és állattenyésztés |
| 32 | Lóápoló és gondozó  | Mezőgazdaság és erdészet | 0811 | Növénytermesztés és állattenyésztés |
| 33 | Méhész  | Mezőgazdaság és erdészet | 0811 | Növénytermesztés és állattenyésztés |
| 34 | Patkolókovács | Mezőgazdaság és erdészet | 0811 | Növénytermesztés és állattenyésztés |
| 35 | Zöldség-és gyümölcstermesztő  | Mezőgazdaság és erdészet | 0811 | Növénytermesztés és állattenyésztés |
| 36 | Automata öntözőrendszer építő és karbantartó | Mezőgazdaság és erdészet | 0812 | Kertészet |
| 37 | Dísznövénykertész | Mezőgazdaság és erdészet | 0812 | Kertészet |
| 38 | Faápoló | Mezőgazdaság és erdészet | 0812 | Kertészet |
| 39 | Kertészeti árudai eladó | Mezőgazdaság és erdészet | 0812 | Kertészet |
| 40 | Szövettenyésztő | Mezőgazdaság és erdészet | 0812 | Kertészet |
| 41 | Vertikális kertész  | Mezőgazdaság és erdészet | 0812 | Kertészet |
| 42 | Virágdekoratőr | Mezőgazdaság és erdészet | 0812 | Kertészet |
| 43 | Virágkötő és virágkereskedő | Mezőgazdaság és erdészet | 0812 | Kertészet |
| 44 | Koszorúkészítő  | Mezőgazdaság és erdészet | 0819 | Mezőgazdaság m.n.s. |
| 45 | Mezőgazdasági gépjavító  | Mezőgazdaság és erdészet | 0819 | Mezőgazdaság m.n.s. |
| 46 | Távérzékelési képfeldolgozó | Mezőgazdaság és erdészet | 0819 | Mezőgazdaság m.n.s. |
| 47 | Erdészeti felkészítő gépek kezelője | Mezőgazdaság és erdészet | 0821 | Erdőgazdálkodás |
| 48 | Erdészeti rakodógép-kezelő | Mezőgazdaság és erdészet | 0821 | Erdőgazdálkodás |
| 49 | Fakitermelő  | Mezőgazdaság és erdészet | 0821 | Erdőgazdálkodás |
| 50 | Gallyazó-daraboló  | Mezőgazdaság és erdészet | 0821 | Erdőgazdálkodás |
| 51 | Elektromos halászgép kezelője | Mezőgazdaság és erdészet | 0831 | Halfeldolgozás |
| 52 | Állatorvosi asszisztens | Mezőgazdaság és erdészet | 0841 | Állatorvosi tudományok |
| 53 | Kutya-fizioterapeuta | Mezőgazdaság és erdészet | 0841 | Állatorvosi tudományok |